CELEX: 32010D0479
Language: mt
Date: 2010-07-12 00:00:00
Title: 2010/479/UE: Deċiżjoni tal-Kunsill tat- 12 ta’ Lulju 2010 dwar pożizzjoni tal-Unjoni Ewropea li għandha tiġi adottata fil-Kumitat Konġunt bejn l-UE u l-Messiku fir-rigward tal-Anness III għad-Deċiżjoni Nru 2/2000 tal-Kunsill Konġunt UE-Messiku dwar it-tifsira tal-kunċett ta’ “prodotti ta’ oriġini” u l-metodi ta’ kooperazzjoni amministrattiva

4.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 234/14
            
         DEĊIŻJONI TAL-KUNSILL
   tat-12 ta’ Lulju 2010
   dwar pożizzjoni tal-Unjoni Ewropea li għandha tiġi adottata fil-Kumitat Konġunt bejn l-UE u l-Messiku fir-rigward tal-Anness III għad-Deċiżjoni Nru 2/2000 tal-Kunsill Konġunt UE-Messiku dwar it-tifsira tal-kunċett ta’ “prodotti ta’ oriġini” u l-metodi ta’ kooperazzjoni amministrattiva
   (2010/479/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Id-Dikjarazzjoni Konġunta V (1) għad-Deċiżjoni Nru 2/2000 tal-Kunsill Konġunt bejn l-UE u l-Messiku (2) stabbilit permezz tal-Ftehim ta’ Sħubija Ekonomika, Kordinazzjoni Politika u Kooperazzjoni bejn il-Komunità Ewropea u l-Istati Membri tagħha, minn naħa waħda, u l-Istati Uniti Messikani, min-naħa l-oħra, iffirmat fi Brussell fit-8 ta’ Diċembru 1997 (3) (minn hawn ’il quddiem imsejħa “Deċiżjoni Nru 2/2000”) tipprevedi li l-Kumitat Konġunt UE-Messiku stabbilit b’dak il-ftehim għandu jirrivedi n-neċessità li l-applikazzjoni tar-regoli ta’ oriġini mniżżla fin-Noti 2 u 3 tal-Appendiċi II(a) tal-Anness III għad-Deċiżjoni Nru 2/2000 jiġu estiżi lil hinn mit-30 ta’ Ġunju 2003.
            
         
               (2)
            
            
               Fit-22 ta’ Marzu 2004 u fl-14 ta’ Ġunju 2007 l-Kumitat Konġunt adotta d-Deċiżjoni Nru 1/2004 (4) u d-Deċiżjoni Nru 1/2007 (5) li jestendu l-applikazzjoni tar-regoli ta’ oriġini stabbiliti f’dawk in-Noti sat-30 ta’ Ġunju 2006 u t-30 ta’ Ġunju 2009, rispettivament.
            
         
               (3)
            
            
               Skont l-analiżi li saret tal-kondizzjonijiet ekonomiċi rilevanti skont id-Dikjarazzjoni Konġunta V, hu kkunsidrat xieraq li għal darb’oħra tiġi estiża, fuq bażi temporanja, l-applikazzjoni tar-regoli tal-oriġini stabbiliti fin-Noti 2 u 3 tal-Appendiċi II(a) tal-Anness III għad-Deċiżjoni Nru 2/2000, sabiex tiġi żgurata t-tkomplija tal-applikazzjoni tal-vantaġġi reċiproċi kif ipprovduti skont dik id-Deċiżjoni.
            
         
               (4)
            
            
               Estensjoni tal-applikazzjoni tar-regoli ta’ oriġini stabbiliti fin-Noti 2 u 3 tal-Appendiċi II(a) tal-Anness III għad-Deċiżjoni Nru 2/2000 li ngħatat permezz tad-Deċiżjoni Nru 1/2007 tal-Kumitat Konġunt għalqet fit-30 ta’ Ġunju 2009, għalhekk sabiex ma jkunx hemm tfixkil fil-kondizzjonijiet ekonomiċi eżiżtenti huwa kkunsidrat xieraq li d-deċiżjoni proposta għal estensjoni ġdida tapplika b’mod retroattiv, mill-1 ta’ Lulju 2009,
            
         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata mill-Unjoni fi ħdan il-Kumitat Konġunt bejn l-UE u l-Messiku fir-rigward tal-Anness III għad-Deċiżjoni Nru 2/2000 hija dik imniżżla fl-abbozz tad-deċiżjoni tal-Kumitat Konġunt li jinsab fl-anness.
   Artikolu 2
   Id-deċiżjoni tal-Kumitat Konġunt għandha tiġi ppubblikata f’Il-Ġurnal Uffiċjali tal-Unjoni Ewropea.
   
      Magħmul fi Brussell, it-12 ta’ Lulju 2010.
      
         
            Għall-Kunsill
         
         
            Il-President
         
         S. LARUELLE
      
   
   
      (1)  ĠU L 245, 29.9.2000, p. 1167.
   
      (2)  ĠU L 157, 30.6.2000, p. 10 u ĠU L 245, 29.9.2000, p. 1 (Annessi).
   
      (3)  ĠU L 276, 28.10.2000, p. 45.
   
      (4)  ĠU L 113, 20.4.2004, p. 60.
   
      (5)  ĠU L 279, 23.10.2007, p. 15.
   
      ANNESS
      
         Proposta għal
         DEĊIŻJONI TAL-KUMITAT KONĠUNT BEJN L-UE U L-MESSIKU
         Nru. …/2009
         ta’
         fir-rigward tal-Anness III għad-Deċiżjoni Nru 2/2000 tal-Kunsill Konġunt bejn l-UE u l-Messiku tat-23 ta’ Marzu 2000 dwar it-tifsira tal-kunċett tal-prodotti ta’ oriġini u l-metodi ta’ kooperazzjoni amministrattiva
         IL-KUMITAT KONĠUNT,
         Wara li kkunsidra d-Deċiżjoni Nru 2/2000 tal-Kunsill Konġunt bejn l-UE u l-Messiku tat-23 ta’ Marzu 2000 (minn hawn ’il quddiem imsejjaħ “Deċiżjoni Nru 2/2000”), u b’mod partikolari n-Noti 2 u 3 tal-Appendiċi II(a) tal-Anness III dwar it-tifsira tal-kunċett tal-prodotti ta’ oriġini u tal-metodi ta’ kooperazzjoni amministrattiva u d-Dikjarazzjoni Konġunta V tagħha,
         Billi:
         
                     (1)
                  
                  
                     L-Anness III għad-Deċiżjoni Nru 2/2000 jistabbilixxi r-regoli tal-oriġini għall-prodotti li joriġinaw mit-territorju tal-Partijiet għall-Ftehim.
                  
               
                     (2)
                  
                  
                     Skont id-Dikjarazzjoni Konġunta V, il-Kumitat Konġunt għandu jirrevedi n-neċessità li jestendi wara t-30 ta’ Ġunju 2003 l-applikazzjoni tar-regoli ta’ oriġini stabbiliti fin-Noti 2 u 3 tal-Appendiċi II(a) tal-Anness III għad-Deċiżjoni Nru 2/2000, jekk il-kondizzjonijiet ekonomiċi li ffurmaw il-bażi biex ġew stabbiliti r-regoli stipulati f’dawk in-Noti jibqgħu kif kienu. Fit-22 ta’ Marzu 2004 u fl-14 ta’ Ġunju 2007 il-Kumitat Konġunt bejn l-UE u l-Messiku adotta d-Deċiżjoni Nru 1/2004 u d-Deċiżjoni Nru 1/2007 li jestendu l-applikazzjoni tar-regoli tal-oriġini stabiliti fin-Noti 2 u 3 tal-Appendiċi II(a) tal-Anness III għad-Deċiżjoni Nru 2/2000 sat-30 ta’ Ġunju 2006 u t-30 ta’ Ġunju 2009, rispettivament.
                  
               
                     (3)
                  
                  
                     Skont l-analiżi li saret tal-kondizzjonijiet ekonomiċi rilevanti skont id-Dikjarazzjoni Konġunta V, hu kkunsidrat xieraq, sabiex tkun żgurata l-kontinwità tal-applikazzjoni tal-vantaġġi reċiproċi previsti skont id-Deċiżjoni Nru 2/2000, li tiġi estiża fuq bażi temporanja, l-applikazzjoni tar-regoli tal-oriġini stabbiliti fin-Noti 2 u 3 tal-Appendiċi II(a) tal-Anness III għad-Deċiżjoni Nru 2/2000.
                  
               IDDEĊIEDA KIF ĠEJ:
         Artikolu 1
         Ir-regoli tal-oriġini kif stipulati fin-Noti 2 u 3 skont l-Appendiċi II(a) tal-Anness III għad-Deċiżjoni Nru 2/2000, ser ikunu mwettqa sat-30 ta’ Ġunju 2014 minflok ir-regoli tal-oriġini kif stipulat fl-Appendiċi II tal-Anness III għad-Deċiżjoni Nru 2/2000.
         Artikolu 2
         Din id-Deċiżjoni għandha tidħol fis-seħħ fid-data ta’ meta l-Partijiet jiskambjaw in-notifiki miktuba li jiċċertifikaw it-tlestija tal-proċeduri legali rispettivi tagħhom.
         L-Artikolu 1 għandu japplika mill-1 ta’ Lulju 2009.
         
            Magħmul fi Brussell,
            
               
                  Għall-Kumitat Konġunt
               
               
                  Il-President